මූලික වටයෙන් ජය ගන්නා කණ්ඩායම් 2 බැගින් 12ක් අර්ධ අවසන් පූර්වට වටයට සුදුසුකම් ලබනු ඇත.අවසන් පූර්ව තරග 22 වැනිදාත්, අවසන් මහා තරගය 23 වැනිදා සී.සී.සී පිටියේදී පැවත්වෙන අතර ජය සංකේත ප්‍රදානය හිටපු ශ්‍රී ලංකා ක්‍රිකට් නායක මයිකල් තිසේරා මහතාගේ ප්‍රධානත්වයෙන් කොළඹ ආනන්ද විද්‍යාලයීය කුලරත්න ශ්‍රවණාගාරයේදී පැවැත්වීමට කටයුතු යොදා ඇත.ශූරයන්ට නෙල්සන් මෙන්ඩිස් අභියෝගතා කුසලානය සමගින් රන් පදක්කම්ද, අනුශූරයන්ට සී.සී.සී අභියෝගතා කුසලානය සමගින් රිදී පදක්කම් හා තෙවැනි ස්ථානයට ලෝකඩ පදක්කම් පිරිනැමෙන අතර හොඳම පිතිකරු, පන්දු යවන්නා, පන්දු රකින්නා, කඩුළු රකින්නා සහ තරගාවලියේ වීරයාට කුසලාන සමගින් පදක්කම් පිරිනැමේ.හොඳම විනයගරුක කණ්ඩායම, දක්ෂතම පිට පළාත් කණ්ඩායම හා දක්ෂතම විදේශීය කණ්ඩායම සඳහාද විශේෂ කුසලාන පිරිනැමෙන බව සී.සී.සී ක්‍රිකට් පුහුණු පාසලේ සභාපති නෙල්සන් මෙන්ඩිස් මහතා ප්‍රකාශ කළේය.සිංගර් ශ්‍රී ලංකා සමාගමේ ප්‍රධාන අනුගහයෙන් පැවැත්වෙන තරගාවලියට ෆ්‍රී ලංකා ග්‍රැනයිට්, සැම්සුන්, කෝෂ්වේ පෙන්ට්, ස්ටුවර්ට් තේ, අයිඩියල් මෝටර්ස්, පැක් වර්ල්ඩ්, ඒෂියන් ග්‍රැමර් පාසල සමගින් ආයතන රැසක් සහයෝගය දක්වන බවත් ඔවුන්ට තම ස්තුතිය පුද කරන බවත් මෙන්ඩිස් මහතා කියා සිටියේය.පසුගිය වසරේ තරගාවලියේ ශූරතාව සමගින් කොළඹ ලකී රොජර්ස් ක්‍රීඩා පුහුණු පාසල පිට පිට තෙවරක් නෙල්සන් මෙන්ඩිස් අභියෝගතා කුසලානය දිනාගත් බැවින් මෙවර තරගාවලියට නව කුසලානයක් එක් කරන බව නෙල්සන් මෙන්ඩිස් මහතා වැඩිදුරටත් පැවැසීය.පසුගිය වසරේ අනුශූරයන් බවට සී.සී.සී ක්‍රිකට් පුහුණු පාසල පත්වු අතර තෙවැනි ස්ථානය අම්බලන්ගොඩ සිංහ සමාජයට හිමිවිය.